CELEX: 32020Y0619(01)
Language: el
Date: 2020-06-02 00:00:00
Title: Απόφαση του Ευρωπαϊκού Συμβουλίου Συστημικού Κινδύνου της 2ας Ιουνίου 2020 σχετικά με τη ματαίωση της υποβολής ορισμένων εκθέσεων αναφορικά με ενέργειες που πραγματοποιούνται και μέτρα που λαμβάνονται δυνάμει των συστάσεων ΕΣΣΚ/2014/1 και ΕΣΣΚ/2015/2 του Ευρωπαϊκού Συμβουλίου Συστημικού Κινδύνου (ΕΣΣΚ/2020/10) 2020/C 205/07

19.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 205/13
               
            
         ΑΠΟΦΑΣΗ ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ ΣΥΣΤΗΜΙΚΟΥ ΚΙΝΔΥΝΟΥ
         της 2ας Ιουνίου 2020
         σχετικά με τη ματαίωση της υποβολής ορισμένων εκθέσεων αναφορικά με ενέργειες που πραγματοποιούνται και μέτρα που λαμβάνονται δυνάμει των συστάσεων ΕΣΣΚ/2014/1 και ΕΣΣΚ/2015/2 του Ευρωπαϊκού Συμβουλίου Συστημικού Κινδύνου
         (ΕΣΣΚ/2020/10)
         (2020/C 205/07)
         ΤΟ ΓΕΝΙΚΟ ΣΥΜΒΟΥΛΙΟ ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ ΣΥΣΤΗΜΙΚΟΥ ΚΙΝΔΥΝΟΥ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1092/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη μακροπροληπτική επίβλεψη του χρηματοοικονομικού συστήματος της Ευρωπαϊκής Ένωσης και τη σύσταση Ευρωπαϊκού Συμβουλίου Συστημικού Κινδύνου (1), και ιδίως το άρθρο 3 παράγραφος 2 στοιχείο στ),
         Έχοντας υπόψη την απόφαση ΕΕΣΚ/2011/1 του Ευρωπαϊκού Συμβουλίου Συστημικού Κινδύνου, της 20ής Ιανουαρίου 2011, για τη θέσπιση του εσωτερικού κανονισμού του Ευρωπαϊκού Συμβουλίου Συστημικού Κινδύνου (2), και ιδίως το άρθρο 20,
         Εκτιμώντας τα ακόλουθα:
         
                     (1)
                  
                  
                     Σύμφωνα με τις ενότητες 2.3.1 έως 2.3.3 της σύστασης ΕΣΣΚ/2014/1 του Ευρωπαϊκού Συμβουλίου Συστημικού Κινδύνου (3), οι αποδέκτες της καλούνται να υποβάλλουν ανά τριετία στο Ευρωπαϊκό Συμβούλιο Συστημικού Κινδύνου (ΕΣΣΚ), στο Συμβούλιο και στην Επιτροπή εκθέσεις σχετικά με τα μέτρα που λαμβάνουν προς συμμόρφωση με τις διατάξεις της ή να αιτιολογούν επαρκώς τυχόν αδράνειά τους. Κάθε αποδέκτης είχε κληθεί να υποβάλει τις πρώτες εκθέσεις έως τις 30 Ιουνίου 2016. Με βάση τη δέσμη των πρώτων εκθέσεων που υποβλήθηκαν έλαβε χώρα η πρώτη αξιολόγηση συμμόρφωσης από το ΕΣΣΚ αναφορικά με την εφαρμογή της σύστασης ΕΣΣΚ/2014/1. Τα συμπεράσματα της αξιολόγησης εγκρίθηκαν από το γενικό συμβούλιο του ΕΣΣΚ την 1η Φεβρουαρίου 2019 και τον Μάιο του 2019 δημοσιεύθηκε στον δικτυακό τόπο του ΕΣΣΚ η συνοπτική έκθεση συμμόρφωσης, στην οποία αξιολογείται το επίπεδο εφαρμογής της σύστασης ΕΣΣΚ 2014/1 από τους αποδέκτες της.
                  
               
                     (2)
                  
                  
                     Σύμφωνα με την ενότητα 2.3.1 της σύστασης ΕΣΣΚ/2015/2 του Ευρωπαϊκού Συμβουλίου Συστημικού Κινδύνου (4), οι οικείες αρχές καλούνται να υποβάλλουν ανά διετία στο ΕΣΣΚ και στο Συμβούλιο εκθέσεις σχετικά με τις ενέργειες στις οποίες προβαίνουν προς εφαρμογή των διατάξεών της ή να αιτιολογούν επαρκώς τυχόν αδράνειά τους. Κάθε τέτοια αρχή είχε κληθεί να υποβάλει τις πρώτες εκθέσεις έως τις 30 Ιουνίου 2017. Η αξιολόγηση συμμόρφωσης με την εν λόγω σύσταση δεν έχει ολοκληρωθεί ακόμη.
                  
               
                     (3)
                  
                  
                     Με την απόφαση ΕΣΣΚ/2019/15 του Ευρωπαϊκού Συμβουλίου Συστημικού Κινδύνου (5) παρατάθηκαν κατά ένα έτος οι προθεσμίες υποβολής των δεύτερων εκθέσεων βάσει των συστάσεων ΕΣΣΚ/2014/1 και ΕΣΣΚ/2015/2, ήτοι έως τις 30 Ιουνίου 2020.
                  
               
                     (4)
                  
                  
                     Τα μέλη του ΕΣΣΚ και οι αποδέκτες των συστάσεων ΕΣΣΚ/2014/1 και ΕΣΣΚ/2015/2 εξακολουθούν να αξιολογούν τις επιπτώσεις της νόσου του κορωνοϊού 2019 (COVID-19) και να επιδιώκουν τη λήψη σειράς μέτρων με σκοπό την ελάφρυνση του αντίκτυπού της στη χρηματοπιστωτική σταθερότητα. Για τους λόγους αυτούς, και δεδομένων των σημαντικών προκλήσεων που συνδέονται με την εξάπλωση της νόσου του COVID-19, κρίνεται σκόπιμη η ματαίωση της υποβολής των δεύτερων εκθέσεων βάσει των συστάσεων ΕΣΣΚ/2014/1 και ΕΣΣΚ/2015/2, προθεσμία υποβολής των οποίων από τους αποδέκτες των συστάσεων είναι η 30ή Ιουνίου 2020.
                  
               
                     (5)
                  
                  
                     Η παρούσα απόφαση δεν θα πρέπει να επηρεάζει τα αιτήματα για υποβολή κάθε επόμενης έκθεσης βάσει των συστάσεων ΕΣΣΚ/2014/1 και ΕΣΣΚ/2015/2,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ματαίωση της υποβολής ορισμένων εκθέσεων αναφορικά με ενέργειες και μέτρα
            
               1.   Οι αποδέκτες της σύστασης ΕΣΣΚ/2014/1 δεν χρειάζεται πλέον να υποβάλουν τη δεύτερη έκθεσή τους με προθεσμία υποβολής την 30ή Ιουνίου 2020 σχετικά με τις ενέργειες στις οποίες προβαίνουν προς εφαρμογή των διατάξεων της εν λόγω σύστασης ή να αιτιολογούν επαρκώς τυχόν αδράνειά τους.
               Οι διατάξεις της παρούσας παραγράφου ουδόλως επηρεάζουν το αίτημα για υποβολή των επόμενων εκθέσεων εντός των προθεσμιών που ορίζονται στις διατάξεις της εν λόγω σύστασης.
            
            
               2.   Οι αποδέκτες της σύστασης ΕΣΣΚ/2015/2 δεν χρειάζεται πλέον να υποβάλουν τη δεύτερη έκθεσή τους με προθεσμία υποβολής την 30ή Ιουνίου 2020 σχετικά με τις ενέργειες στις οποίες προβαίνουν προς εφαρμογή των διατάξεων της εν λόγω σύστασης ή να αιτιολογούν επαρκώς τυχόν αδράνειά τους.
               Οι διατάξεις της παρούσας παραγράφου ουδόλως επηρεάζουν το αίτημα για υποβολή των επόμενων εκθέσεων εντός των προθεσμιών που ορίζονται στις διατάξεις της εν λόγω σύστασης.
            
         
         
            Άρθρο 2
            Έναρξη ισχύος
            Η παρούσα απόφαση αρχίζει να ισχύει την 3η Ιουνίου 2020.
         
         
            Φρανκφούρτη, 2 Ιουνίου 2020.
            
               
                  Ο Προϊστάμενος της Γραμματείας του ΕΣΣΚ,
               
               
                  εξ ονόματος του γενικού συμβουλίου του ΕΣΣΚ
               
               Francesco MAZZAFERRO
            
         
         
            (1)  ΕΕ L 331 της 15.12.2010, σ. 1.
         
            (2)  ΕΕ C 58 της 24.2.2011, σ. 4.
         
            (3)  Σύσταση ΕΣΣΚ/2014/1 του Ευρωπαϊκού Συμβουλίου Συστημικού Κινδύνου, της 18ης Ιουνίου 2014, σχετικά με καθοδήγηση για τον καθορισμό των ποσοστών αντικυκλικών αποθεμάτων ασφαλείας (ΕΕ C 293 της 2.9.2014, σ. 1).
         
            (4)  Σύσταση ΕΕΣΚ/2015/2 του Ευρωπαϊκού Συμβουλίου Συστημικού Κινδύνου, της 15ης Δεκεμβρίου 2015, σχετικά με την αξιολόγηση των διασυνοριακών επιδράσεων των μέτρων μακροπροληπτικής πολιτικής και την εθελοντική εφαρμογή τους στη βάση της αμοιβαιότητας (ΕΕ C 97 της 12.3.2016, σ. 9).
         
            (5)  Απόφαση ΕΣΣΚ/2019/15 του Ευρωπαϊκού Συμβουλίου Συστημικού Κινδύνου, της 28ης Ιουνίου 2019, σχετικά με την παράταση της προθεσμίας υποβολής ορισμένων εκθέσεων αναφορικά με ενέργειες που πραγματοποιούνται και μέτρα που λαμβάνονται δυνάμει των συστάσεων ΕΣΣΚ/2014/1 και ΕΣΣΚ/2015/2 του Ευρωπαϊκού Συμβουλίου Συστημικού Κινδύνου (ΕΕ C 264 της 6.8.2019, σ. 2).